钦定古今图书集成/明伦汇编/闺媛典/第265卷 > 黎天俊妻姚氏
## 钦定古今图书集成/明伦汇编/闺媛典/第265卷 > 黎天俊妻姚氏

按《广东通志》：“姚氏，增城庆隆铺民黎天俊妻。年二十
四，俊亡，无子，事姑至孝。家贫甚，菽水皆出十指。岁大
饥，佣米熬粥饲姑，拾野菜自食，即饿极，亦强起纺绩
以奉姑。父母立偪改适。泣曰：‘志既定，岂以岁凶而变
哉？但幸得养姑，即饿死见夫地下亦无愧。及姑殁，竭
力殓葬，不顾其生’。”